Merkezê Îrtîbatî û Çapemenîye yê HPGyî nasnameyê şehîdanê Avaşînî eşkera kerdî.
Eşkerayîya HPGyî wina ya:
''Gerîlayê azadîye yê Kurdîstanî vera hêrişê îşxalî yê dewleta tirke xoverdayîşê tewr pîlî yê tarîxî danê. Operasyonê artêşa tirke yo ke 23ê nîsane de dîya destpêkerdene raştê xoverdayîşê xurtî ame ke hewesê dişmenî qirrika ci de mend. Îşxalkerî Zap, Avaşîn û Metîna de tarûmar bîyî. Hemrayê ma Ronahî, Nesrîne, Berfîne, Marya, Demhat û Devran ê ke roja verênî yê operasyonî ra vernîya sefanê de cayê xo genê û derbanê pîlan danê dişmenî ro mîyanê bêmerganê Kurdîstanî cayê xo girewt û bîyê sembolê ameyoxê azadî.
Nasnameyê embazanê ma yê şehîdan wina yê:
Nameyê Qodî: Ronahî Axîn
Name û Peyname Ayşe Atagoren:
Cayê Bîyayîşî: Amed
Maye-Pî: Halîse-Mehmet
Tarîx û Cayê Şehadetî: 25ê Nîsana 2021î / Avaşîn
Nameyê Qodî: Nesrîne Gever
Name û Peyname: Bedîa Çakmakçi
Cayê Bîyayîşî: Colemêrg
Maye-Pî: Sîtî-Mehmet
Tarîx û Cayê Şehadetî: 25ê Nîsana 2021î / Avaşîn
Nameyê Qodî: Berfîne Xeyrî Botan
Name û Peyname: Nergîze Ertaş
Cayê Bîyayîşî: Mersîn
Maye-Pî: Şukrane-Omer
Tarîx û Cayê Şehadetî: 25ê Nîsana 2021î / Avaşîn
Nameyê Qodî: Marya Aram
Name û Peyname: Nergîse Pîtek
Cayê Bîyayîşî: Mêrdîn
Maye-Pî: Kiymete-Mehmet
Tarîx û Cayê Şehadetî: 25ê Nîsana 2021î / Avaşîn
Nameyê Qodî: Devran Ekîn
Name û Peyname: Mazlûm Baran
Cayê Bîyayîşî: Çewlîg
Maye-Pî: Medîne-Abdulselam
Tarîx û Cayê Şehadetî: 25ê Nîsana 2021î / Avaşîn
Nameyê Qodî: Demhat Bahoz
Name û Peyname: Rêbîn Omer
Cayê Bîyayîşî: Hewlêr
Maye-Pî: Hasîbe-Omer
Tarîx û Cayê Şehadetî: 25ê Nîsana 2021î / Avaşîn
Ronahî Axîn
Hermaya ma Ronahî keyeyêko welatperwer ê qezaya Licê ya Amedî de ameya dinya û bado ke polîtîkaya qirkere ya dişmenî nêzdî ra dîye verê xo dayo sefanê gerîlayan. Hemraya ma Ronahî perwerdeyan de îdeolojîya azadîya cinîyan a Rayber Apoyî nas kerde û bi bawerîya cuya azade têna bi cinîya azade bena Amedî ra heta Avaşînî têkoşîn rayra berd. Embaze Ronahî do tim sey fermandaranê serkêşan ê xoverdayîşê Avaşînî bêro vîrardene.
Nesrîne Gever
Hemraya ma Nesrîne keyeyêko welatperwer ê qezaya Gewerî ya Colemêrgî de ameya dinya û seba ke dormeyê ci pabesteyê Têgêrayîşê Azadîye yê Kurdîstanî bi hema domanîya xo de raştîya PKKyî nas kerde. Hemraya ma Nesrîna ke bi hîkaye û sanikanê qehremanîye yê gerîlayan bîye pîl gama ke dorê têkoşînî ame aye bêteredutî verê xo da koyanê Kurdîstanî. Hemraya ma Nesrîna ke Avaşîn de destpê gerîlatîye kerde bado ke xeylêk waranê Başûrê Kurdîstanî de wezîfe girewt 2018 de sey fermandare reyna agêraye Avaşînî. Tîya xeylêk çalakîyan de serkêşîye kerde û derbê pîlî dayî dişmenî ro.
Berfîne Xeyrî Botan
Hemraya ma Berfîne Mersin de  keyeyêko welatper o ke netîceya zextan de erdê xo ra vejîyayo, de ameya dinya. Hema domanîya xo de PKK nas kerd û 2014 de warê Botanî de tewrê sefanê gerîlayan bîya. Vera hêrişê DAÎŞî Şingal de sefanê xoverdayîşî de ca girewt. Tewr peynî de zî Avaşîn de şerê vera îşxalkeran de xeylêk çalakîyanê ke derbê pîlî dîyayî dişmenî ro de ca girewt û tewrê kerwanê şehîdan bîye.
Marya Aram
Embaza ma Marya bajarê xoverdayîş û serhildanî Nisebîn de keyeyêko welatper de ameya dinya û kultur û tradîsyonê xo rê girêdaye bîye pîl. Hemraya ma Marya ke vera polîtîkaya hêrişkare ya dewlete  sefanê gerîlayan de cayê girewt Başûrê Kurdîstanî de xeylêk cayayan de wezîfe girewt xo ser û biserkwtiş ard ca. Hemraya ma Marya seba ke qesasê embazanê xo bîgêro tewrê xeylêk çalakîyan bîye û derbê pîlî dayî dişmenî ro û mîyanê qehremananê Hemleya Şorişgêre ya Bazanê Zagrosî de cayê xo girewt.
Devran Ekîn
Hemrayê ma Devran bajaro qedîm û xoverdayox ê Kurdîstanî Çewlîg de ameyo dinya û 2015 de tewrê sefanê gerîlayan bîyo. Demo kilm de xo aver berd û warê Avaşînî de vera operasyonê îşxalî yê sefanê verênan de cayê xo girewt xoverdayîşê Avaşînî de tewrê kerwanê şehîdan bi.
Demhat Bahoz
Hemrayê Demhat Hewlêr de ameyo dinya û xeta xoverdayoxe ya Başûrê Kurdîstanî de bîyo pîl. Hemrayê ma Demhato serranê xo yê hurdîyan de tewrê xebatanê ciwanîye bi bado ke hêrişê îşxalî zafêr bîyî seba ke herra xo ya bimbareke bipaweo verê xo da Kurdîstanî.Hemreyê ma Demhatî ke tim xo aver berdêne cuye û hemrayîya PKKyî xo rê esas girewte na xete de têkoşîno pîl da.
Sere de keyeyê erjîyayeyî yê şehîdanê ma heme şarê welatperwerî yê Kurdîstanî rê serweşîye wazenê û sozê serkewtişî newe kenê.''
